*Projekts*

**LATVIJAS REPUBLIKAS MINISTRU KABINETS**

   2020.gada \_\_\_. \_\_\_\_\_\_\_\_\_     Noteikumi Nr.\_\_\_

   Rīgā     (prot. Nr.\_\_ \_\_ § )

**Grozījumi Ministru kabineta 2020.gada 31.marta noteikumos Nr.179 „Noteikumi par dīkstāves pabalstu pašnodarbinātām personām, kuras skārusi Covid-19 izplatība”**

Izdoti saskaņā ar likuma „Par valsts

apdraudējuma un tā seku novēršanas un

pārvarēšanas pasākumiem sakarā ar

Covid-19 izplatību” 2.pantu un

14.panta otro daļu

Izdarīt Ministru kabineta 2020.gada 31.marta noteikumos Nr.179 „Noteikumi par dīkstāves pabalstu pašnodarbinātajām personām, kuras skārusi Covid-19 izplatība” (Latvijas Vēstnesis, 2020, 66B., 69B., 79B., 83A., 88A.nr.) šādus grozījumus:

1. Izteikt 4. un 5.punktu šādā redakcijā:

„4.  Krīzes skartā pašnodarbinātā persona ir fiziska persona, kas reģistrējusies Valsts ieņēmumu dienestā kā saimnieciskās darbības veicēja, ir veikusi valsts sociālās apdrošināšanas obligātās iemaksas kā pašnodarbinātā persona vai ir autoratlīdzības saņēmēja vai mikrouzņēmumu nodokļa maksātāja, vai individuālais komersants un dīkstāves periodā nav guvusi ienākumus no saimnieciskās darbības, izņemot autoru un izpildītāju saņemto autoratlīdzību un ienākumus, kas saņemti no autortiesību un blakustiesību kolektīvā pārvaldījuma organizācijām, kā arī no nepilna darba laika nodarbinātības, ja ienākumi no nepilna darba laika nodarbinātības nepārsniedz 2020.gadā valstī noteikto minimālo mēneša darba algu, un pašnodarbinātā persona, kura ir patentmaksas maksātāja.

  5.  Lai pieteiktos dīkstāves pabalstam, pašnodarbinātā persona Valsts ieņēmumu dienestā līdz 2020.gada 25.aprīlim iesniedz dīkstāves pabalsta iesniegumu (turpmāk – iesniegums) par laikposmu no 2020.gada 14.marta līdz 31.martam, līdz 2020.gada 20.maijam par laikposmu no 2020.gada 1.aprīļa līdz 30.aprīlim, līdz 2020.gada 31.maijam par laikposmu no 1.maija līdz 31.maijam un līdz 2020.gada 30.jūnijam par laikposmu no 1.jūnija līdz 30.jūnijam.”

1. Papildināt noteikumus ar 6.1 punktu šādā redakcijā:

„6.1 Pašnodarbinātajai personai, kura ir patentmaksas maksātāja, ir tiesības uz dīkstāves pabalstu, ja laika periodā no 2019.gada marta līdz 2020.gada martam vismaz sešus mēnešus ir maksāta patentmaksa. Dīkstāves pabalsta apmērs pašnodarbinātajai personai, kura ir patentmaksas maksātāja, ir 180 *euro* mēnesī.”

1. Papildināt noteikumus ar 10.1 punktu šādā redakcijā:

„10.1 Pašnodarbinātajai personai, kurai Valsts ieņēmumu dienests ir atteicis dīkstāves pabalstu, ir tiesības saņemt dīkstāves palīdzības pabalstu Valsts sociālās apdrošināšanas aģentūrā.”

1. Svītrot 10.15.apakšpunktu.

Ministru prezidents A.K.Kariņš

Kultūras ministrs N.Puntulis

Vīza: Valsts sekretāre D.Vilsone

Zariņš 67330255

Uldis.Zarins@km.gov.lv